CELEX: 62017CN0535
Language: sk
Date: 2017-09-11 00:00:00
Title: Vec C-535/17: Návrh na začatie prejudiciálneho konania, ktorý podal Hoge Raad der Nederlanden (Holandsko) 11. septembra 2017 – NK, ako konkurzný správca spoločnosti OJ BV a PI/BNP Paribas Fortis NV

201711170071555592017/C 412/245352017CJC41220171204SK01SKINFO_JUDICIAL20170911161611Vec C-535/17: Návrh na začatie prejudiciálneho konania, ktorý podal Hoge Raad der Nederlanden (Holandsko) 11. septembra 2017 – NK, ako konkurzný správca spoločnosti OJ BV a PI/BNP Paribas Fortis NV
 ---documentbreak--- C4122017SK1610120170911SK0024161161Návrh na začatie prejudiciálneho konania, ktorý podal Hoge Raad der Nederlanden (Holandsko) 11. septembra 2017 – NK, ako konkurzný správca spoločnosti OJ BV a PI/BNP Paribas Fortis NV
   (Vec C-535/17)2017/C 412/24Jazyk konania: holandčina
      Vnútroštátny súd, ktorý podal návrh na začatie prejudiciálneho konania
   
   Hoge Raad der Nederlanden
   
      Účastníci konania pred vnútroštátnym súdom
   
   
      Žalobca: NK, ako konkurzný správca spoločnosti OJ BV a PI
   
      Žalovaná: BNP Paribas Fortis NV
   
      Prejudiciálne otázky
   
   
            1.
         
         
            Patrí žaloba o náhradu škody, ktorú podal správca proti tretej osobe na základe poverenia správou a likvidáciou konkurznej podstaty v mene všetkých veriteľov konkurzného dlžníka, ktoré mu vyplýva z článku 68 ods. 1 Faillissementswet, pretože takáto tretia osoba konala voči veriteľom protiprávne, pričom výnos z tejto žaloby sa v prípade úspechu stane súčasťou konkurznej podstaty, do pôsobnosti výnimky upravenej v článku 1 ods. 2 písm. b) nariadenia Rady (ES) č. 44/2001 (
                  1
               ) z 22. decembra 2000 o právomoci a o uznávaní a výkone rozsudkov v občianskych a obchodných veciach?
         
      
            2.
         
         
            V prípade kladnej odpovede na prvú otázku a ak predmetná žaloba patrí do pôsobnosti nariadenia Rady (ES) č. 1346/2000 (
                  2
               ) z 29. mája 2000 o konkurznom konaní: riadi sa v takom prípade táto žaloba podľa článku 4 ods. 1 uvedeného nariadenia, jednak čo sa týka oprávnenia správcu podať žalobu a jednak čo sa týka uplatniteľného hmotného práva, právom členského štátu, v ktorom sa toto konkurzné konanie začalo?
         
      
            3.
         
         
            V prípade kladnej odpovede na druhú otázku: musia súdy členského štátu, v ktorom sa konkurzné konanie začalo, prípadne analogicky, zohľadniť:
            
                     a.
                  
                  
                     ustanovenia článku nariadenia Rady (ES) č. 1346/2000 z 29. mája 2000 o konkurznom konaní, v tom zmysle, že žalovaný účastník konania sa môže brániť proti žalobe správcu podanej v prospech všetkých veriteľov tým, že preukáže, že jeho správanie posudzované podľa práva, ktorým by sa riadila žaloba, keby ju nepodal správca, ale jednotlivý veriteľ z dôvodu protiprávneho konania, neodôvodňuje jeho zodpovednosť,
                  
               
                     b.
                  
                  
                     ustanovenia článku 17 nariadenia (ES) č. 864/2007 (
                           3
                        ) o rozhodnom práve pre mimozmluvné záväzky („Rím II“) okrem iného v spojení s článkom 13 nariadenia Rady (ES) č. 1346/2000 z 29. mája 2000 o konkurznom konaní, t. j. bezpečnostné predpisy a predpisy správania sa platné v mieste údajného protiprávneho konania, akými sú napríklad finančné pravidlá správania sa platné pre banky?
                  
               
      (
         1
      )	Ú. v. ES L 12, 2001, s. 1; Mim. vyd. 19/004, s. 42.
   (
         2
      )	Ú. v. ES L 160, 2000, s. 1; Mim. vyd. 19/001, s. 191.
   (
         3
      )	Ú. v. EÚ L 199, 2007, s. 40.